b"\n_START_ARTICLE_\nRegulasyon ng gamot\n_START_PARAGRAPH_\nAng regulasyon ng mga kalakal na gamot, o droga at g\xc3\xa1mit sa pangagamot, ay naiiba batay sa hurisdiksiyon. Sa ilang bansa, tulad ng sa Estados Unidos, nireregula ito sa pambansang level ng isang ahensiya. Sa iba pang hurisdiksiyon, ito ay nareregula sa level ng estado, o parehong estado at pambansang level ng iba't ibang ahensiya, tulad na l\xc3\xa1mang ng sa Australia._NEWLINE_Nakadisenyo ang gampanin ng regulasyon ng mga kalakal na gamot upang maprotektahan ang kalusugan at kaligtasan ng populasyon. Nakatuon ang regulasyon sa pagtitiyak ng kaligtasan, kalidad at epektibidad ng gamot. Sa lahat ng hurisdiksiyon, kailangang nakarehistro ang gamot bago ito payagang maibenta sa pamilihan."